b'\n_START_ARTICLE_\nNaranjito (maskota)\n_START_PARAGRAPH_\nNaranjito je bila uradna maskota Svetovnega prvenstva v nogometu 1982. Predstavlja pomaran\xc4\x8do, tipi\xc4\x8dno sadje za obmo\xc4\x8dje Valencije, oble\xc4\x8deno v opravo \xc5\xa1panske nogometne reprezentance ter z nogometno \xc5\xbeogo v levi roki. Naranjito je do danes edina maskota, ki so jo ustvarili iz sadja.\n_START_SECTION_\nTelevizija\n_START_PARAGRAPH_\n"F\xc3\xbatbol en acc\xc3\xadon" ("Nogomet v akciji") je bil naslov risane serije, ki so jo prvi\xc4\x8d predvajali leta 1982 na \xc5\xa1panski RTV. Epizode so trajale 20 minut, najve\xc4\x8d pozornost je prejel "El Naranjito", uradna maskota Svetovnega prvenstva v nogometu 1982. Serijo je sestavljalo 26 epizod na temo nogometa, pustolov\xc5\xa1\xc4\x8din in Svetovnega prvenstva 1982. El Naranjita so spremljali tudi ostali liki, npr. njegova izvoljenka Clementina (Klementina), prijatelj Citronio (Limona) in robot Imarchi. Zlobni lik serije je bil Zruspa s svojimi pla\xc4\x8danci Kokosi.'